Η **Βουλγαρική Ποδοσφαιρική Ένωση** (βουλγαρικά: Български футболен съюз, БФС) είναι το όργανο διοίκησης του ποδοσφαίρου στη Βουλγαρία. Εδρεύει στη Σόφια και είναι μέλος της UEFA. Διοργανώνει τα εθνικά επαγγελματικά πρωταθλήματα πρώτης και δεύτερης κατηγορίας, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βουλγαρίας, με σκοπό τη συμμετοχή σε διοργανώσεις εγκεκριμένες από την UEFA και τη FIFA.

Ιστορία
-------

Το 1894, εργαζόμενος στην Βάρνα ο Ελβετός καθηγητής Ζωρζ ντε Ρεζιμπύς, ήταν αυτός που έφερε πρώτος το άθλημα στη χώρα. Το 1909 ιδρύθηκε η πρώτη βουλγαρική ποδοσφαιρική ομάδα - «Футбол клуб». Το καταστατικό της τροποποιήθηκε το 1913 και μετονομάστηκε σε «Ф.К. 13». Το 1912 στο Πλόβντιβ ιδρύθηκε ο πρώτος επαγγελματικός ποδοσφαιρικός σύλλογος, η Μπότεφ.

Στις 16 με 17 Δεκεμβρίου του 1923 ιδρύθηκε η «Βουλγαρική Εθνική Αθλητική Ομοσπονδία» (Българската национална спортна федерация, БНСФ), σκοπός της οποίας ήταν η συμμετοχή των αθλητών της χώρας στους Ολυμπιακούς Αγώνες του 1924. Το 1924 έγινε η ένταξη στη FIFA, ενώ δημιουργήθηκε επίσης η πρώτη εθνική ομάδα ποδοσφαίρου της Βουλγαρίας, με προπονητή τον Αυστριακό τεχνικό Λέοπολντ Νιτς. Ο πρώτος αγώνας της ομάδας ήταν αυτός εναντίον της Αυστρίας στη Βιέννη, ενώ η πρώτη επίσημη αναμέτριση πραγματοποιήθηκε στις 28 Μαΐου του 1924 στο Παρίσι, σε έναν αγώνα με την Ιρλανδία.

Το ποδοσφαιρικό τμήμα της Βουλγαρικής Εθνικής Αθλητικής Ομοσπονδίας διοργάνωσε το πρώτο πρωτάθλημα Βουλγαρίας το 1924, το οποίο κατέκτησε η Βλάντισλαβ Βάρνας. Το 1925, ήρθε το πρώτο γκολ για την εθνική ομάδα και το 1927 η πρώτη ισοπαλία εναντίον της Τουρκίας. Στις 12 Οκτωβρίου του 1930, η εθνική ομάδα πέτυχε την πρώτη της νίκη εναντίον της Ρουμανίας. Το 1932 η Βουλγαρία στέφθηκε πρωταθλήτρια Βαλκανίων μετά από τρεις νίκες επί της Ρουμανίας, της Γιουγκοσλαβίας και της Ελλάδας. Για πρώτη φορά η εθνική ομάδα μετείχε στα προκριματικά του Παγκοσμίου Κυπέλλου το 1934.

Το 1944 διαλύθηκε η Βουλγαρική Εθνική Αθλητική Ομοσπονδία, έπειτα από την εισβολή της Σοβιετικής Ένωσης στη χώρα και δημιουργήθηκε η «Κεντρική Επιτροπή Ποδοσφαίρου» (Централен футболен комитет), η οποία το 1948 μετονομάστηκε σε «Δημοκρατικό Τμήμα στο Ποδόσφαιρο» (Републиканска секция по футбол), το οποίο έγινε μέλος της UEFA το 1954, ενώ το 1962 μετατράπηκε σε **Βουλγαρική Ομοσπονδία Ποδοσφαίρου** (Българската федерация по футбол, БФФ). Στις 27 Ιουνίου του 1985 στη Σόφια της Βουλγαρίας πήρε την ονομασία «Βουλγαρική Ποδοσφαιρική Ένωση» (Български футболен съюз).

Έμβλημα
-------

Το έμβλημα της Βουλγαρικής Ποδοσφαιρικής Ένωσης (БФС) έχει εξελιχθεί με την πάροδο των ετών.

* Έως το 2004Έως το 2004
* 2004–σήμερα2004–σήμερα

Εικόνες
-------

* Το κτήριο όπου στεγάζεται η έδρα της της ομοσπονδίας, στη ΣόφιαΤο κτήριο όπου στεγάζεται η έδρα της της ομοσπονδίας, στη Σόφια
* Είσοδος του σταδίου «Βασίλ Λέφσκι», έδρας της εθνικής ομάδαςΕίσοδος του σταδίου «Βασίλ Λέφσκι», έδρας της εθνικής ομάδας

Παραπομπές
----------

1. ↑  БЪЛГАРСКИ ФУТБОЛЕН СЪЮЗ mpes.government.bg
2. ↑  Симеонов, p. 5.
3. ↑  Lettau, Mark (26 Νοεμβρίου 2005). «Louis Eyer, nationaler Idealheld» (στα γερμανικά). *Der kleine Bund*, σελ. 3. Αρχειοθετήθηκε από το πρωτότυπο στις 2011-07-07.. Ανακτήθηκε στις 16 Μαρτίου 2010.
4. ↑  Jahn, Michael; Michail Michailoff (10 Νοεμβρίου 1995). «Der Balkan produziert Weltenbummler» (στα γρμανικά). *Berliner Zeitung*. Αρχειοθετήθηκε από το πρωτότυπο στις 2011-06-04.. Ανακτήθηκε στις 16 Μαρτίου 2010.

Βιβλιογραφία
------------

* Paytashev, Rumen (2001). *World Football Encyclopedia*. Trud. ISBN 954-528-500-1.

Εξωτερικοί σύνδεσμοι
--------------------

* Επίσημος ιστότοπος (Βουλγάρικα) και (Ρωσικά)
* Η Βουλγαρία Αρχειοθετήθηκε 2010-04-12 στο Wayback Machine. στον ιστότοπο της FIFA
* Η Βουλγαρία στον ιστότοπο της UEFA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Ευρώπης (UEFA) |
| --- |
|  |
| Ενεργές | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Νορβηγία
* Ολλανδία
* Ουαλία
* Ουγγαρία
* Πολωνία
* Πορτογαλία
* Ρουμανία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Νήσοι Φερόες
* Φινλανδία
 |
|  |
| Μέλη σε αναστολή, λόγω Ουκρανίας | 
* Λευκορωσία
* Ουκρανία
* Ρωσία
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Ε.Σ.Σ.Δ.
* Σάαρλαντ
* Σερβία και Μαυροβούνιο
 |

 |

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Βουλγαρία
 |

 |